**TÖÖVÕTULEPING**

**Luunja Vallavalitsus (edaspidi Tellija)** registrikoodiga 75003476, asukohaga Puiestee tn 14, Luunja alevik, Luunja vald, 62222 Tartumaa, mida esindab vallavanem Aare Anderson

**ja**

**……. OÜ (edaspidi Töövõtja),** registrikoodiga ….., asukohaga ……. , mida esindab juhatuse liige **……**

Tellija ja Töövõtja (edaspidi koos Pooled), sõlmisid töövõtulepingu (edaspidi Leping) alljärgnevas:

1. **Lepingu ese**
   1. Lepingu esemeks on ……. projekteerimise …..projekti koostamine (edaspidi Töö), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse ka Töö vastuvõtmiseks vajaliku dokumentatsiooni vormistamisega seotud toiminguid.
2. **Lepingu üldsätted:**
   1. Leping koosneb käesolevast Lepingust ja lisadest. Lepingu juurde sõlmitavad lisad on Lepingu lahutamatuks osaks ja omavad samasugust õiguslikku tähendust.
   2. Lepingu juurde kuuluvad järgmised lisad:
      1. Lisa 1 – Tööde üleandmis- ja vastuvõtmisakt;
      2. Lisa 2 – Töövõtja hinnapakkumus;
      3. Lisa 3 – Hinnapäringu dokumentatsioon
   3. Töövõtja juhindub Lepingu täitmisel lisaks Tellija juhistele, Lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   4. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus on kasutatud peatükkide pealkirju vaid viitamise lihtsustamise huvides ning neid ei arvestata Lepingu sätete defineerimisel, tõlgendamisel või piiramisel.
   5. Lepingu täitmise keel on eesti keel.
3. **Tähtaeg** 
   1. Töö teostamist alustatakse koheselt pärast Lepingu allkirjastamist poolte poolt.
   2. Lepingule vastav Töö on lõpetatud ja Tellijale üleantud **……** jooksul alates lepingu sõlmimisest.
   3. Lepingus toodud põhjustel pikendatakse tähtaega kirjaliku teatega.
4. **Töö üleandmine**
   1. Töö või Töö osa üleandmisel väljastab Töövõtja Tellijale Tööde üleandmis- ja vastuvõtmisakti.
   2. Pärast Töö või Töö osa üleandmist kontrollib Tellija Töö või Töö osa vastavust Lepingule 3 päeva jooksul. Juhul, kui esitatud Töö või selle osa ei vasta kvaliteedi – ja/või Lepingutingimustele, ei allkirjasta Tellija kontaktisik Tööde üleandmis- ja vastuvõtmisakti ning edastab Töövõtjale kirjalikult Töös ilmnenud vead ning puudused. Töövõtja kohustub kõrvaldama Töös esinenud vead ning puudused 7 päeva jooksul (täiendav tähtaeg vastavalt Võlaõigusseaduse § 114).
   3. Juhul kui Tellija ei esita Töö osas pretensioone 3 tööpäeva jooksul, loetakse Töö vastuvõetuks.
5. **Poolte õigused ja kohustused** 
   1. Tellija õigused:
      1. Igal ajal teha järelpärimisi Tööde tegemise hetke olukorra kohta ning kontrollida Tööde tegemise käiku;
      2. pöörduda kolmandate isikute poole sõltumatu eksperthinnangu saamiseks Tööde kvaliteedi kohta;
      3. kasutada õiguskaitsevahendeid (sealhulgas taganeda Lepingust).
   2. Tellija kohustused:
      1. Tasuda Töövõtjale tehtud Tööde eest vastavalt Lepingule;
      2. tasuda viivist vastavalt Lepingule;
      3. anda Töövõtjale Lepingu sõlmimisel üle dokumendid, mis on vajalikud Töö koheseks alustamiseks, teostamiseks ja lõpetamiseks. Töövõtjale Töö tegemise ajal Tellija poolt üleantud dokumentide üleandmise kohta koostatakse vastav akt, millele kirjutavad alla Poolte kontaktisikud;
      4. võtta lepingukohaselt teostatud Töö vastu.
   3. Töövõtjal on õigus:
      1. Saada Tellijalt Töö tegemiseks vajalikku informatsiooni ja juhiseid;
      2. saada Töö eest Lepingus kokkulepitud Tasu;
      3. nõuda Töö lõpptähtaja pikendamist juhul, kui Tellija ületab Töö osa või Töö ülevaatamiseks ettenähtud tähtaega ning nimetatud ületamise tõttu ei ole Töövõtjal võimalik järgida Töö lõpptähtaega. Töö lõpptähtaega pikendatakse üksnes Tellija poolt ülevaatuse tähtaega ületavate päevade arvu võrra;
      4. esitada põhjendatud nõue Töö vahetähtaegade või lõpptähtaja pikendamiseks, kui Tellija soovib lisatööde teostamist;
      5. teha tehtud Töö kohta viiteid, mille eesmärk on enda tutvustamine ja reklaam, kui Pooled ei lepi kokku teisiti.
   4. Töövõtja kohustused:
      1. Teha Töö vastavalt Lepingule;
      2. tagada Töö tegemisel vajaliku kvalifikatsiooniga tööjõu kasutamine;
      3. vastutada selle eest, et Töö on vastavuses Tööle kehtivate õigusaktide ja normidega ning Töövõtja majandus- ja kutsetegevuses tunnustatud parima tava ja praktikaga ning seda liiki Tööle omase kõrge kvaliteediga;
      4. korraldada töökoosolek, kui ilmnevad asjaolud, mis nõuavad Tellijaga läbirääkimist;
      5. vastata Tellija järelpärimistele Tööde tegemise hetke olukorra kohta 3 tööpäeva jooksul ning lubada kontrollida Tööde tegemise käiku;
      6. informeerida viivitamatult Tellijat Töö tegemise käigus tekkinud probleemidest. Juhul, kui Lepingu täitmise käigus ilmneb Töövõtja jaoks ettenägematu probleem, mille eest Töövõtja ei vastuta ja mis mõjutab Töö lõpptähtaega ning Töövõtja informeerib sellest probleemist Tellijat, siis on tal õigus nõuda Töö tähtaja pikendamist;
      7. kõrvaldada omal kulul kõik Tellija poolt Töö osa ja/või Töö läbivaatamisel ilmnenud puudused ning järgida Tellija poolt esitatud nõudmisi;
      8. koostada Töö selliselt, et selle eriosade vahel (seletuskiri, joonised) poleks vasturääkivusi;
      9. anda Tellijale selgitusi ja konsultatsioone Töö realiseerimisel;
      10. suhelda Tellijaga eesti keeles koos ametialase sõnavara valdamisega nii suuliselt, kui kirjalikult;
   5. Pooltel on õigus Lepingust tulenevaid ja sellega seotud nõudeid ja kohustusi kolmandatele isikutele üle anda ainult teise Poole eelneval nõusolekul, mis on Lepinguga samas vormis.
6. **Autoriõigused**
   1. Töövõtja annab Tellijale ainulitsentsi koos all-litsentsi andmise õigusega kõigile Lepingu alusel teostatud Tööle tekkivatele varalistele õigustele.
   2. Töövõtja kinnitab, et ta on võtnud tarvitusele kõik meetmed autori(te) isiklike õiguste realiseerimiseks viisil, mis ei takista ega raskenda Töö tulemusena valminud teose kasutamist ega varaliste õiguste teostamist Tellija poolt.
   3. Lepingu punktides 6.1.-6.2. nimetatud õigused kehtivad territoriaalsete piiranguteta ja autoriõiguse kehtivusaja jooksul.
7. **Tasumine**
   1. Töö teostamise maksumus on ……. eurot, millele lisandub käibemaks 20% summas …… eurot, kokku …….. eurot (edaspidi Tasu).
   2. Töö tingimuste muutumisel lepitakse Tasu täiendavalt kokku.
   3. Tellija tasub Töövõtjale Poolte poolt allakirjutatud Töö Vastuvõtmisakti alusel koostatud arve 14 kalendripäeva jooksul pärast arve(te) saamist. Tasu kuulub maksmisele pärast Töö või Töö osa üleandmist. Poolte kirjalikul kokkuleppel võib muuta arve tasumise tähtaega.
   4. Ettenägematute tööde teostamise eest tasub Tellija Töövõtjale Poolte poolt alla kirjutatud Töö üleandmis- ja vastuvõtmisakti alusel koostatud arve alusel 14 kalendripäeva jooksul pärast arve saamist. Poolte kirjalikul kokkuleppel võib muuta arve tasumise tähtaega.
   5. Arve tuleb esitada 7 kalendripäeva jooksul, pärast Töö vastuvõtmist Tellija poolt, pdf. formaadis aadressile [luunjavv@luunja.ee](mailto:luunjavv@luunja.ee). Arvele tuleb märkida kontaktisiku nimi, Töö nimetus ning Töö osutamise periood.
8. **Poolte vastutus**
   1. Töövõtja on kohustatud hüvitama Lepingu mittekohase täitmisega Tellijale tekitatud kahju.
   2. Tellija vastutab Lepingu rikkumise eest ja on kohustatud Töövõtjale hüvitama Lepingu rikkumisega tekitatud kahju ning Töövõtja poolt Tellija poolse Lepingu rikkumisega seoses tehtud kulutused.
   3. Töövõtja jääb pärast Töö tegemist vastutavaks oma Lepingujärgsete kohustuste rikkumise eest ning pärast Töö üleandmist avastatud puuduste eest õigusaktides sätestatud aegumistähtaja jooksul.
9. **Poolte kontaktisikud** 
   1. Töövõtja kontaktisik (projektijuht): ……………….., e-post: ……………………
   2. Tellija kontaktisik: Tamur Tensing, tel: 502 6497, e-post: tamur@luunja.ee
10. **Lepingu kehtivus**
    1. Leping jõustub allkirjastamisest ja kehtib kuni Lepingust tulenevate kohustuste täitmiseni.
    2. Tellija võib Lepingust taganeda, kui Töövõtja rikub oluliselt oma õigusaktidest või Lepingust tulenevaid kohustusi**.** Tellija võib Lepingust taganeda võlaõigusseaduses ettenähtud korras.
    3. Töövõtja võib Lepingust taganeda, kui Tellija rikub oluliselt Lepingu tingimusi. Sellisel juhul on Tellija kohustatud Töövõtjale hüvitama Töövõtja poolt Lepingu täitmisel tehtud kulutused ja saamata jäänud tulu.
    4. Leping loetakse koheselt lõppenuks, kui:
       1. kuulutatakse välja Töövõtja pankrot.
       2. Töövõtja tegevus lõpeb.
11. **Teated**
    1. Pooltevahelised Lepinguga seotud teated peavad olema esitatud vähemalt kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.
    2. Informatsioonilist teadet võib edastada telefoni teel.
    3. Kui ühe Poole teade on teisele Poolele saadetud Lepingus märgitud e-posti aadressil loetakse see kättesaaduks järgmisel tööpäeval.
12. **Konfidentsiaalsusklausel**

Pooled peavad hoidma saladuses neile Lepingu täitmisega teatavaks saanud asjaolusid, mille saladuses hoidmiseks on teisel Poolel õigustatud huvi või mille saladuses hoidmist on teine Pool nõudnud. Saladuse hoidmise kohustust ei ole, kui Poolel on asjaolude avalikustamiseks teise Poole kirjalik luba või kui ta on avalikustamiseks kohustatud seadusest tulenevalt.

1. **Muud tingimused**
   1. Lepingut võib muuta Poolte kirjalikul kokkuleppel ja kooskõlas kehtivate õigusaktidega. Kirjalikult vormistamata Lepingu muudatused on tühised.
   2. Kõik Lepingu tõlgendamisest või täitmisest tulenevad vaidlused püütakse lahendada Poolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.
   3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.
   4. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise lepingu poole kirjaliku nõusolekuta.
   5. Leping allkirjastatakse Poolte poolt digitaalselt.

**Poolte allkirjad:**

**Tellija: Aare Anderson Töövõtja: …….**

*(allkirjastatud digitaalselt)**(allkirjastatud digitaalselt)*

Lisa 1

# TÖÖDE ÜLEANDMIS- JA VASTUVÕTMISAKT

Käesolevaga **….** annab üle ja **…..** võtabvastu kooskõlas Lepinguga, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

Allkirjastatud digitaalselt Allkirjastatud digitaalselt